
София 1000, пл. "Света Неделя" №  6,  тел: (+359 2)   9401 444, факс: (+359 2) 9401 595



Р Е Ш Е Н И Е
№  РП-ТД03-214-19-023/05.06.2019г.
Днес, 05.06.2019 година, в град София, Комисията за противодействие на корупцията и за отнемане на незаконно придобитото имущество, в състав:
Заместник - председател: Антон Славчев
Член: Пламен Йоцов
Член: Силвия Къдрева
У  С  Т  А  Н  О  В  И:
Производството е по реда на чл.71, ал.2 от Закона за противодействие на корупцията и за отнемане на незаконно придобитото имущество (ЗПКОНПИ) по сигнал с рег. № ТД03-214/09.04.2019г.
Сигналът е подаден срещу Е.А.Д. – старши инспектор в ТБ Я. при ТД Б. в КПКОНПИ и С.Д.Д. – ТД "Национална сигурност" – Я. при ДАНС.
В сигнала се излагат твърдения, че съпрузите Е.Т.Д. – служител в КПКОНПИ и С.Д.Д. – директор на ТДНС – Я., обсъждат работата на Д. относно това кои са лицата, спрямо които са предприети мерки, техните провинения, притежаваното имущество и какви запори се налагат. В сигнала се посочва, че С.Д. използва тази информация за служебни и лични цели, както и че споделя тази информация в компанията на лица, които нямат отношение към дейността на КПКОНПИ.
В сигнала са посочени физически и юридически лица, по отношение на които е коментирана дейността на КПКОНПИ от С.Д.
Твърди се, че разрешението за достъп до информация на Е.Д. е издадено от ТДНС Я., чийто ръководител е нейния съпруг С.Д.
Сигналът не е придружен с приложения. 
Комисията служебно е направила справки в регистър НБД „Население“ за лицата.
Служебно, КПКОНПИ е приобщила към преписката декларация по Закона за публичност на имуществото на лица, заемащи висши държавни длъжности с вх. № Г1026/27.04.2017г., подадена от С.Д.Д. пред Сметната палата.
След като обсъди събраните в хода на административното производство доказателства, Комисията установи следното от фактическа страна:
В хода на проверката не се установи лице с имена Е.Т.Д. да е служител на комисията.
Видно от подадената декларация по Закона за публичност на имуществото на лица, заемащи висши държавни длъжности с вх. № Г1026/27.04.2017г. и интернет справка, С.Д.Д. заема длъжността директор на ТД "НС" – Я. при ДАНС.
Съгласно справка в НБД „Население“ съпруга на С.Д.Д., ЕГН *** е Е.А.Д., ЕГН: ***, за която при служебно направена проверка на вътрешния електронен портал на КПКОНПИ се установи, че заема длъжността старши инспектор в ТБ Я. при ТД Б. в КПКОНПИ.
След служебно извършена проверка в КПКОНПИ, съгласно писмо с изх. № ЦУ 01/10615 от 19.04.2019г., е установено, че подателят на сигнал с рег. № ТД03-214/09.04.2019г. следва да се счита за анонимен.
Въз основа на така изяснената фактическа обстановка, Комисията установи следното от правна страна:

Предпоставките за започване на производството за установяване на конфликт на интереси са уредени в чл.47, ал.1 и чл.48, ал.1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки, Комисията е длъжна да започне, проведе и приключи производство, спазвайки принципа на служебното начало, съгласно чл.9 от АПК. При липсата на предвидените в закона условия производството следва да се прекрати.
Сигналът е подаден от неидентифицирано по смисъла на чл.48, ал.1, т.1 от ЗПКОНПИ лице, което налага извода, че същият е анонимен.
Разпоредбата на чл.47, ал.6 от ЗПКОНПИ има императивен характер и забранява да се развива производство по установяване на конфликт на интереси по сигнал, чието авторство не може да бъде установено.
Предвид гореизложеното, на основание чл.27, ал.2 от АПК,  чл.47, ал.6 и чл.48, ал.1 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество
Р Е Ш И:
ПРЕКРАТЯВА производството по сигнал с рег. № ТД03-214/09.04.2019г. против С.Д.Д., ЕГН ***– директор на ТД "Национална сигурност" – Я. при ДАНС.
ПРЕКРАТЯВА производството по сигнал с рег. № ТД03-214/09.04.2019г. против Е.А.Д., ЕГН *** – старши инспектор в ТБ Я. при ТД Б. в КПКОНПИ.
На основание чл.76, ал.2 от ЗПКОНПИ, Софийска градска прокуратура може да протестира решението пред Административен съд - София град, в едномесечен срок от съобщаването му.
С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“.
КОМИСИЯ:
Заместник - председател:………………/Антон Славчев/
Член:…………………...……………....…/Пламен Йоцов/
Член:…………………………………..../Силвия Къдрева/

